TURISTIČKA ZAJEDNICA

OPĆINE TKON  
TURISTIČKO VIJEĆE

**PREDMET: Prijedlog Izvješća o radu Turističkog vijeća u 2020. godini**

Prema Zakonu o turističkim zajednicama i promicanju hrvatskog turizma propisano je da Turističko Vijeće treba predočiti Izvješće o svom radu Skupštini Turističke zajednice na usvajanje. Slijedi kratko Izvješćeo radu Turističkog Vijeća u 2020. godini.

Turističko Vijeće u 2020. godini održalo je četiri sjednice na kojima su donesene odluke neophodne za funkcioniranje Turističke zajednice. Sjednice su održane:

1. **31. ožujka 2020. – 7. SJEDNICA VIJEĆA**

**NAZOČNI ČLANOVI:** Goran Mušćet, Julijana Radović – Longin, Tihomir Benčić, Rajna Brzić, Nikola Ostojić, Ivan Smoljan, Tomislav Jakovljev

**DNEVNI RED:**

- Verifikacija Zapisnika sa 6. sjednice Vijeća TZO-Tkon

1. Izvješće Nadzornog odbora o poslovanju Turističke zajednice Općine Tkon od 1. siječnja do 31. prosinca 2019.;
2. Nacrt Prijedloga Statuta
3. Nacrt Prijedloga lzvještaja o izvršenju programa rada TZO-Tkon sa financijskim izvješćem za 2019.;
4. Nacrt Prijedloga lzvještaja Turističkog Vijeća o radu za 2019.;
5. Prijedlog Izvještaja o radu Turističkog ureda i direktora Turističkog ureda TZO Tkon za 2019.;
6. Prijedlog Odluke o udruživanju
7. Razno

Članovi Vijeća elektronskim putem glasovali su o pojedinim točkama Dnevnog reda.

Jednoglasno je usvojeno Izvješće Nadzornog odbora o poslovanju Turističke zajednice Općine Tkon od 1. siječnja do 31. prosinca 2019. Nadzor je izvršen u periodu 24. veljače 2020. do 28. veljače 2020**.,** anadzirale su se sljedeće stavke: vođenje poslova TZO u 2019. godini, materijalno i financijsko poslovanje te raspolaganje sredstvima TZO u 2019. godini, a također nadziralo se izvršenje i provedba programa rada i financijskog plana TZO u 2019. godini.Nadzorni odbor dao je pozitivno mišljenje o cjelokupnom poslovanju Turističke zajednice Općine Tkon. Na sjednici je jednoglasno usvojen i Prijedlog Statuta, a također i Prijedlog lzvještaja o izvršenju programa rada TZO-Tkon sa financijskim izvješćem za 2019. godinu.

Prijedlog lzvještaja Turističkog Vijeća o radu za 2019., Prijedlog Izvještaja o radu Turističkog ureda i direktora Turističkog ureda TZO Tkon za 2019. jednoglasno su doneseni na ovoj sjednici. Na sjednici je jednoglasno donesena Odluka o udruživanju TZO Tkon sa turističkim zajednicama Zadarskog arhipelaga radi provođenja zajedničkih aktivnosti na razvoju novih turističkih proizvoda i promociji destinacije.

1. **26. srpnja 2020. – 8. SJEDNICA VIJEĆA ( TELEFONSKA )**

**NAZOČNI ČLANOVI:** Goran Mušćet, Julijana Radović Longin, Tihomir Benčić, Nikola Ostojić, Rajna Brzić, Ivan Smoljan, Tomislav Jakovljev, Ivica Pribilović, Zlatko Lukačić

**DNEVNI RED:**

1. Rasprava o održavanju manifestacije Hawaii Beach Party 7. kolovoza 2020. na plaži Poljane u Tkonu.
2. Razno

Predsjednik je otvoro sjednicu i predložio Dnevni red. Nakon kratke rasprave svi članovi jednoglasno su se složilo oko održavanja manifestacije Hawai Beach party uz pridržavanje nužnih epidemiloških mjera HZZJ.

1. **28. prosinca 2020**. – **1. SJEDNICA VIJEĆA (ELEKTRONSKA)**

**NAZOČNI ČLANOVI:** Goran Mušćet, Julijana Radović Longin, Velemino Kardum, Robert Lukačić, Marija Lukačić, Tihomir Benčić, Anđelo Palaškov, Romeo Radović

**DNEVNI RED:**

* Verifikacija zapisnika sa 7. i 8. Sjednice Vijeća TZO Tkon

1. Prijedlog Poslovnika o radu Vijeća TZO Tkon;
2. Nacrt Prijedloga 1. Izmjene i dopune Programa rada s financijskim planom za 2020.g.;
3. Nacrt Prijedloga godišnjeg programa rada s financijskim planom za 2021. g.;
4. Prijedlog Odluke o prihvaćanju godišnjeg programa rada s financijskim planom za 2021. g.;
5. Prijedlog Odluke o izvršenju godišnjeg programa rada s financijskim planom za 2021.

Članovi Vijeća elektronskim putem glasovali su o pojedinim točkama Dnevnog reda. Jednoglasno su prihvaćeni: Prijedlog Poslovnika o radu Vijeća TZO Tkon, Nacrt Prijedloga 1. Izmjene i dopune Programa rada s financijskim planom za 2020. godinu, Nacrt Prijedloga godišnjeg programa rada s financijskim planom za 2021. godinu, Odluke o prihvaćanju godišnjeg programa rada s financijskim planom za 2021. g., Prijedlog Odluke o izvršenju godišnjeg programa rada s financijskim planom za 2021. g, odnosno jednoglasno su prihvaćeni svi prijedlozi Dnevnog reda 1. sjednice Vijeća TZO Tkon.

**4. 31. prosinca 2020**. – **2. SJEDNICA VIJEĆA (IZVANREDNA TELEFONSKA)**

**NAZOČNI ČLANOVI**: Goran Mušćet, Julijana Radović Longin, Velemino Kardum, Robert Lukačić, Marija Lukačić, Tihomir Benčić, Anđelo Palaškov, Nikola Ostojić, Romeo Radović

**DNEVNI RED**

1. Prijedlog Odluke o pružanju jednokratne pomoći stradalom području Sisačko-moslavačke županije

Članovi Vijeća su, uvažavajući teške okolnosti uslijed razornih potresa koji su se dogodili 28. i 29. prosinca 2020. na području Sisačko-moslavačke županije, jednoglasno su prihvatili prijedlog Odluke o pružanju jednokratne pomoći stradalim područjima u iznosu od 5.000,00 kuna.

Izvješće sastavio:

Predsjednik Turističkog vijeća

TZO-Tkon

Goran Mušćet